દરમિયાન સાસણ, ભાલછેલ, હરિપુર, ચિત્રોડ, ભોજદેના સરપંચો સાગમટે મુખ્ય પ્રધાનને મળ્યા હતા અને આવેદનપત્ર આપીને એવી રજૂઆત કરી હતી કે દેશના વડા પ્રધાન અને ગુજરાતના તત્કાલીન મુખ્ય પ્રધાન નરેન્દ્ર મોદીએ સાસણને દેશનું પ્રથમ હરોળનું ટુરિઝમ સેન્ટર બનાવવાનું જાહેર કર્યું હતું પરંતુ જંગલ ખાતાના ૪૩ નિયમને કારણે પ્રવાસન ઉદ્યોગનો વિકાસ રૂંધાઈ ગયો છે અને દિન પ્રતિદિન પ્રવાસીઓની સંખ્યામાં પણ ઘટાડો થઈ રહ્યો છે.